laion/Wikipedia-Exotic huggingface dataset:
בוסנה סרייבו

בוסנה סרייבו (בבוסנית: Košarkaški klub Bosna) היא קבוצת כדורסל בוסנית מהעיר סרייבו, המתמודדת בליגת העל הבוסנית. הקבוצה הוקמה בשנת 1951 ונשיאה הראשון היה ד"ר נדזאד ברקיץ'. ההישג הגדול ביותר שלה הוא הזכייה בגביע אירופה לאלופות בשנת 1979 לאחר ניצחון בגמר מול אמרסון וארזה. ובעונה שלפני כן הגיעה עד לגמר גביע קוראץ' והפסידה לקבוצת פרטיזן בלגרד. בעונות 2001–2010 השתתפה הקבוצה במסגרת הליגה האדריאטית. ובעונת 2010/11 השתתפה ביורוצ'לנג' והודחה על ידי נאנסי בשלב רבע הגמר. מאז שנת 2009 מארחת הקבוצה בהיכל סמראנש המכיל 12,000 ונקרא על שם הנשיא השביעי של הוועד האולימפי הבינלאומי חואן אנטוניו סמראנש. הליגה הבוסנית: אליפות (4): 1999, 2005, 2006, 2008. מקום שני: 1998, 2000, 2004, 2007. הגביע הבוסני: זכייה (3): 2005, 2009, 2010. גמר: 2004, 2007. הליגה היוגוסלבית: אליפות (3): 1978, 1980, 1983. מקום שני: 1979. הגביע היוגוסלבי: זכייה (2): 1978, 1984. גמר: 1980, 1986. גביע אירופה לאלופות: אליפות (1): 1979 מקום שלישי: 1980, 1981, 1984 גביע קוראץ' גמר: 1978 בוסניה והרצגובינה מירזה דליבאשיץ' סרביה סבטיסלב פשיץ' סרביה ראטקו רדובאנוביץ' מונטנגרו זארקו ואראיץ' בוסניה והרצגובינה ננאד מרקוביץ' בוסניה והרצגובינה פרדראג דנילוביץ' ארצות הבריתבוסניה והרצגובינה ג'יי. אר. ברמר מדיה וקבצים בנושא בוסנה סרייבו בוויקישיתוף אתר האינטרנט הרשמי של בוסנה סרייבו (בבוסנית)
עולם הדיסק (סדרת משחקים)

סדרת ספרי הפנטזיה עולם הדיסק מאת טרי פראצ'ט זכתה לארבעה עיבודים למשחקי מחשב, כולם היו משחקי הרפתקה. המשחק הראשון היה צבע הכשף ועלילתו הייתה מבוססת על הספר הראשון בסדרת עולם הדיסק בעל השם הזהה, זהו משחק הרפתקה מבוסס טקסט ובהתאם לעלילת הספר השחקן שולט בסתמרוח בשעה שהוא משמש כמדריך של התייר העשיר והנאיבי זוגפרח. המשחק יצא ב-1986 למערכות הספקטרום סינקלייר, אמסטרד CPC וקומודור 64. המשחק השני נקרא בפשטות עולם הדיסק ובניגוד למשחק הראשון הוא היה הרפתקת גרפי בעל ממשק הצבע ולחץ, השחקן שולט בסתמרוח (מדובב על ידי אריק איידל) שעליו מוטלת המשימה לעצור דרקון שזומן על ידי אגודת סתרים כדי להטיל טרור על אנק מורפורק וכך להשתלט על השלטון בעיר. המשחק מבוסס על הספר שומרים! שומרים!. המשחק יצא ב-1995 למערכות ה-PC, פלייסטיישן וסגה סטארן, המשחק זכה לתרגום לעברית שנעשה על ידי מחשבת. המשחק השלישי נקרא עולם הדיסק II, גם משחק זה הוא הרפתקה גרפי, גם פה הגיבור הוא סתמרוח (שוב בדיבוב אריק איידל) שצריך להחזיר את מוות, שהחליט לקחת פסק זמן מעבודתו, לתלם. המשחק מבוסס על הספרים ראי-נוע ואיש הקציר. המשחק יצא ב-1996 למערכות ה-PC, פלייסטיישן וסגה סטארן. המשחק הרביעי נקרא עולם הדיסק נואר, זהו משחק הרפתקה בסביבה תלת־ממדית בהשראת סרטי פילם נואר. בניגוד למשחקים האחרים בעלי הטון ההומריסטי המשחק הרביעי הוא בעל ארשת רצינית, עוד הבדל בולט הוא שהפעם השחקן לא נכנס לנעליו של סתמרוח אלא גיבור המשחק הוא בלש בשם לואטון, כמו כן בניגוד למשחקים הקודמים המשחק לא מבוסס על ספר מסוים. המשחק יצא ב-1999 למערכות ה-PC והפלייסטיישן. עולם הדיסק The Discworld Game Pages Hardcore Gaming 101: Discworld
שלום אביטן (סנסאי)

שלום אביטן (נולד ב-10 באפריל 1952) הוא רב-אמן לחימה ישראלי, יושב ראש ה"ווסט קוסט שוטוקאן קראטה העולמי" ובעבר ראש התאחדות הקראטה בישראל. אביטן נולד במרוקו. עלה לישראל בגיל 3 בשנת 1955. בגיל 11 החל להתאמן בהיאבקות בסגנון פנקרטיון וזכה במדליית זהב באליפות ישראל. בשנת 1968 החל באימוני קראטה ובשנת 1972 הוענקה לו חגורה שחורה דרגת דאן 1. את השיהאן אד המילי ראש הווסט קוסט שוטוקאן קארטה הכיר בשנת 1978 כאשר המילי הגיע לישראל בפעם הראשונה. במעמד זה נבחן אביטן לדרגת דאן 2. בשנת 1980 המילי הוזמן שוב לישראל על ידי אביטן. בביקור זה נרקמו יחסים חמים בין המילי לאביטן ועקב כך אביטן מונה לנציג רשמי של הווסט קוסט שוטוקאן קראטה בישראל. בשנת 1984 היה אביטן בין מקימי התאחדות הקראטה בישראל יחד עם סנסאי יהודה פנטנוביץ, סנסאי אבי בלייר, שיהאן חיים בכר סנסאי משה בוחניק ושיהאן רוני קלוגר. אביטן ייצג את ישראל באליפויות אירופה ואליפויות העולם בין השנים 1983 ל-1989. אביטן התחרה בשלוש מכביות: ה-10, ה-11 וה-13 ושימש כשופט וכמנהל התחרות בשלוש המכביות: ה-14, ה-15 וה-16. במכביה ה-17 שימש כיו"ר ההתאחדות וכמנהל תחרויות. אביטן השתתף בכינוסי הפועל כמתחרה, כשופט ראשי ומנהל התחרות. אביטן פרש מתחרויות בשנת 1989 לאחר זכייה משולשת באותה שנה - מקום ראשון ב"אליפות הגרנד צ'מפיון של דרום קליפורניה, מדליית זהב באליפות ישראל ומדליית זהב במכביה ה-13. בשנת 1992 השתתף אביטן בסרט הקולנוע האמריקאי "סמוראי אמריקאי" (אנ'), לצד דייוויד בראדלי (אנ') ומארק דקסקוס, בבימויו שמוליק פירסטנברג. ב-8 ביוני 1999 הוזמן אביטן לביתו של המילי ובמעמד מנהלי הוסט קוסט שוטוקאן קארטה הודיע כי שיהאן אביטן יהיה ראש ארגון הווסט קוסט שוטוקאן העולמי לאחר מותו ולאות הוקרה, העניק לאביטן את טבעת ההתאחדות עם סמל הווסט קוסט שוטוקאן העולמי. בתאריך 11 ביוני, התקיימה פגישה בביתו של המילי ואליה זומנו המאמנים הבכירים של ארגון הווסט קוסט ושל WFKO, שני הארגונים אותם הקים המילי וזאת על מנת להודיע מי יהיו ראשי הארגונים הללו במדינות השונות וכן את מינויו של אביטן כממשיך דרכו לאחר מותו. בתאריך 14 ביוני 1999 העניק המילי לאביטן את הדרגה דאן 7, הדרגה הגבוהה ביותר בווסט קוסט. ב-22 ביוני 1999 נפטר המילי וב-26 ביוני בטקס פרידה לזכרו של שיהאן שהתקיים במועדון המרכזי בארצות הברית, פתחו את צוואתו האחרונה ושם צוין כי אביטן ימונה לראש ארגון הווסט קוסט שוטוקאן קראטה אינטרנשיונל לכל חייו וכן הועלה לדרגת האצ'י–דאן (דאן 8). באספה כללית שהתקיימה בתאריך ה-25 במאי 2004, שיהאן אביטן נבחר ליו"ר IKF התאחדות הקראטה בישראל . בתקופת כהונתו הראשונה איחד את האיגודים המובילים בענפי אמנויות הלחימה בישראל. אביטן סיים את תפקידו כיו"ר ההתאחדות בשנת 2012. אליפות אירופה הפתוחה בקראטה: מדליית זהב לאלופת ישראל 13 מדליות למרכז אביטן במכביה ה-18 קראטה: 7 מדליות לישראל בתחרות מסבב אליפות העולם, באתר וואלה, 10 ביולי 2011 שלום אביטן, במסד הנתונים הקולנועיים IMDb (באנגלית) שלום אביטן, באתר יו-טיוב (בעברית) ווסט קוסט שוטוקאן קארטה בראשו עומד שלום אביטן ספורט - ענפים נוספים nrg - שבע מדליות לנבחרת ישראל בקראטה http://www.ikf.org.il/j13ikf/index.php?option=com_content&task=view&id=15&Itemid=29
ג'רמי בן-עמי

ג'רמי בין עמי (באנגלית: Jeremy Ben-Ami) הוא עורך דין יהודי-אמריקאי, מייסד ונשיא השדולה האמריקאית "J Street". בן עמי שימש יועצו של נשיא ארצות הברית, ביל קלינטון, ומאוחר יותר מנהל הקמפיין הנשיאותי של הווארד דין. קודם לכן שימש מנהל התקשורת של הקרן החדשה לישראל ומנהל משרד יחסי הציבור "בן-אור תקשורת" הישראלית שאותו הקים בשנת 1998 יחד עם אוריאלה בן צבי. בן עמי בוגר אוניברסיטת פרינסטון, ובעל תואר במשפטים מאוניברסיטת ניו יורק. מתגורר בוושינגטון. נשוי לעליזה בירן מאז שנת 2001. משפחתו של בן עמי הגיעה לארץ ישראל בסוף המאה ה-19 ונמנתה עם מייסדי תל אביב. מדיה וקבצים בנושא ג'רמי בן-עמי בוויקישיתוף ג'רמי בן-עמי, ברשת החברתית אקס (טוויטר) טל שניידר, לובי יהודי חדש מציג גישות חדשות בארה"ב, באתר nrg‏, 20 במאי 2008 נטשה מוזגוביה, שיחת היום | "ג'רמי בן-עמי, ישראל כבר לא מחרימה אותך?", באתר הארץ, 25 באפריל 2010 אורלי סנטו ועדי מהלאל, בן עמי, באתר ynet, 4 באוגוסט 2011 יעקב איילון, מייסד ג'יי סטרייט: "מתקפה צבאית באיראן עשויה להביא לתוצאות קשות", באתר nana10‏, 21 בפברואר 2012 זוהר ישראל, ‏"אם ישראל מאבדת את האופי הדמוקרטי שלה, אני יכול לשתוק?", באתר ‏מאקו‏, 14 בפברואר 2013 יניר קוזין, ‏"אפשר לומר שהיהודים האמריקאים עומדים בחזית ההתנגדות לטראמפ", באתר מעריב אונליין, 6 בפברואר 2019 http://www.nytimes.com/2009/04/10/opinion/10iht-edbenami.html ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
שירוקי

מועדון הכדורסל הקרואטי שירוקי (בבוסנית: Hrvatski košarkaški klub Široki) היא קבוצת כדורסל בוסנית מהעיר שירוקי ברייג, המתמודדת בליגת העל הבוסנית והליגה האדריאטית. הקבוצה הוקמה בשנת 1974. והיא המעוטרת ביותר בכדורסל הבוסני. עם מספר האליפויות והגביעים יותר מכל קבוצה בוסנית אחרת (בסך הכל 6 דאבלים). בעונת 2012/13 הפסידה בגמר הפלייאוף לקבוצת איגוקאה 4-2 לאחר ארבע אליפויות רצופות. ההופעה האירופאית הראשונה של הקבוצה הייתה בעונת 1998/99 ביורוקאפ. בנוסף משתתפת הקבוצה במסגרת הליגה האדריאטית מאז שנת 2001. ובעונת 2008/09 השתתפה ביורוצ'לנג' והגיעה עד לשלב רבע הגמר. הליגה הבוסנית: אליפות (1): 1998, 2002, 2003, 2004, 2007, 2009, 2010, 2011, 2012, 2019, 2021 מקום שני: 2005, 2013 הגביע הבוסני: זכייה (9): 1998, 2002, 2003, 2004, 2006, 2008, 2011, 2012, 2014 גמר: 2005, 2009 בוסניה והרצגובינה סטאנקו באראץ' בוסניה והרצגובינה ג'וסיפ סזאר בוסניה והרצגובינה איבן אופשק קרואטיה ג'וסיפ ורנקוביץ' קרואטיה מלאדן ארייבץ' קרואטיה סטיפה שרליאה קרואטיה דארקו פלאניניץ' אתר האינטרנט הרשמי של שירוקי (בקרואטית)
Millennium

Millennium הוא שיר של זמר הפופ הבריטי רובי ויליאמס, מתוך אלבומו השני, I've Been Expecting You. השיר יצא כסינגל ראשון מהאלבום ב-7 בספטמבר 1998, דרך חברת קרייסליס רקורדס. בארצות הברית ובקנדה, יצא השיר כסינגל המוביל מתוך אלבום The Ego Has Landed. השיר כולל מוטיבים משירו של ג'ון בארי "You Only Live Twice", שהיה שיר הנושא של סרטו של ג'יימס בונד, שנקרא בשם זהה. השיר היה לשיר הראשון של ויליאמס שהגיע למקום הראשון במצעד הסינגלים הבריטי, ואף הגיע למספר השמעות רב בקנדה ובארצות הברית, שם הגיע בשיאו למקום ה-72. השיר היה השיר ה-30 הנמכר ביותר בבריטניה ב-1998.[דרוש מקור] Millennium, הושפע משיר הנושא של הסרט You Only Love Twice (ג'יימס בונד), של ג'ון בארי. על פי ויליאמס, השיר נכתב באסם באזור כפרי. עוד הוסיף ויליאמס: ”השיר עוסק בספירה לאחור אל המילניום החדש, ובתחושה בה אנו נמצאים לקראתו.” עם יציאתו של השיר, הוא נכנס אל מצעדי הפזמונים ברוב מצעדי אירופה. השיר הגיע למקום הראשון במצעד האירי, ובמצעד הבריטי, שם הגיע למעמד זהב. עם כניסתו למצעד הסינגלים הבריטי, דחק השיר את השיר "Bootie Call" של אול סיינטס, מה שהיה אירוני במקצת, בהתחשב בעבודה שוויליאמס היה הארוס של ניקול אפלטון, חברת הלהקה, באותה העת. בנוסף, השיר הגיע לעשרים הגדולים בעוד תשעה מצעדי פזמונים בעולם. השיר גם היה לשיר הראשון של ויליאמס שנכנס אל מצעד הבילבורד הוט 100, ונחשב להצלחה העולמית הראשונה של ויליאמס. השיר הוא השיר השלישי הנמכר ביותר של ויליאמס בכל הזמנים, עם מכירות של כ-480,000 עותקים. מידע על היצירה "Millennium" באתר מיוזיק בריינז מידע על הסינגל "Millennium" באתר מיוזיק בריינז מידע על היצירה "Millennium" באתר Discogs סרטון השיר "Millennium" באתר יוטיוב Robbie Williams's Millenium sample of John Barry, באתר WhoSampled Millennium, דיסקוגרפיה באתר הרשמי של רובי ויליאמס ROBBIE WILLIAMS BIOGRAPHY, ערוץ ביוגרפיה Robbie Williams | Official Top 20, באתר MTV מידע על Millennium, באתר המצעד האוסטרי, ארכיון מידע על Millennium, באתר המצעד האיטלקי, ארכיון מידע על Millennium, באתר המצעד הגרמני מידע על Millennium, באתר המצעד הנורווגי מידע על Millennium, באתר המצעד של ניו זילנד מידע על Millennium, באתר המצעד הצרפתי, ארכיון מידע על Millennium, באתר המצעד השוודי
תראונין

תראונין (Threonine) היא אחת מ-20 חומצות האמינו הנפוצות בטבע. מבוגרים זקוקים לכעשרים מ"ג תראונין ביום לכל ק"ג ממשקל גופם, אולם תאי גוף האדם אינם מסוגלים לסנתז תראונין ולכן היא מהווה חומצת אמינו חיונית, אותה יש לקבל דרך המזון. השייר של תראונין מורכב מאטום פחמן הקשור לאטום מימן, לקבוצת מתיל (CH3) ולקבוצת הידרוקסיל (OH). שייר זה זהה כמעט לשייר של חומצת אמינו אחרת: ולין, כשהשניים נבדלים זה מזה בכך שקבוצת ההידרוקסיל מוחלפת בוולין בקבוצת מתיל נוספת. קבוצת ההידרוקסיל היא קוטבית ומסוגלת ליצור קשרי מימן עם מולקולות מים. תראונין היא לפיכך הידרופילית, זאת לעומת ולין ההידרופובית. תראונין, כמו כל חומצת אמינו חיונית, קיימת כמעט בכל מזון, וכמו כל חומצת אמינו חיונית, המקורות המשמעותיים ביותר שלה הם מזונות עשירים בחלבון, כגון בשר בקר, דגים ועוף, חלב, ביצים, קטניות (כגון פולי תורמוס, פולי סויה, עדשה תרבותית, שעועית, חומוס, פול ואפונה) וגרעינים מסוימים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פגמים במנגנונים לעיבוד תראונין קושרו למחלות עצבים כמחלת האלצהיימרופרקינסון. תראונין, באתר אנציקלופדיה בריטניקה (באנגלית) Panel on Macronutrients, Panel on the Definition of Dietary Fiber, Subcommittee on Upper Reference Levels of Nutrients, Subcommittee on Interpretation and Uses of Dietary Reference Intakes, Dietary Reference Intakes for Energy, Carbohydrate, Fiber, Fat, Fatty Acids, Cholesterol, Protein, and Amino Acids, Washington, D.C.: National Academies Press, 2005-10-28 תכולת התראונין במזונות על פי משרד החקלאות האמריקאי Erez Podoly, Geula Hanin, Hermona Soreq, Alanine-to-threonine substitutions and amyloid diseases: butyrylcholinesterase as a case study, Chemico-Biological Interactions 187, 2010-09-06, עמ' 64–71 doi: 10.1016/j.cbi.2010.01.003 Qing Tian, Jianzhi Wang, Role of serine/threonine protein phosphatase in Alzheimer's disease, Neuro-Signals 11, 2002-09, עמ' 262–269 doi: 10.1159/000067425 Mahaboobi Jaleel, R. Jeremy Nichols, Maria Deak, David G. Campbell, Frank Gillardon, Axel Knebel, Dario R. Alessi, LRRK2 phosphorylates moesin at threonine-558: characterization of how Parkinson's disease mutants affect kinase activity, The Biochemical Journal 405, 2007-07-15, עמ' 307–317 doi: 10.1042/BJ20070209 ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
וספה (תומ"ת)

וספה (Wespe; צרעה) או בשמו המלא Leichte Feldhaubitze 18 auf Fahrgestell Panzerkampfwagen II (מגרמנית: 'הוביצר שטח קל 18 המבוסס על פאנצר סימן 2') היה תותח מתנייע בקליבר 105 מ"מ אשר התבסס על טנק הפאנצר סימן 2 ופותח בגרמניה הנאצית במהלך מלחמת העולם השנייה. סימולו של הכלי היה Sd.Kfz. 124 (רכב למשימות מיוחדות מס' 124). כבר בשנה הראשונה למלחמה, היה ברור שהפאנצר סימן 2 אינו כשיר לשמש כטנק בשדה הקרב על אף יכולותיו הטכניות, וזאת בשל מיגון דל וחימוש לא מספק. כאשר עלה הצורך בפיתוח ארטילריה מתנייעת, היה הפאנצר סימן 2 בחירה ברורה לשמש כבסיס לתומ"ת עתידי. ההמרה של הפאנצר סימן 2 לתותח מתנייע, אשר כונה וספה, הוכיחה את עצמה כתהליך קל יחסית וכללה החלפה של צריח הטנק בהוביצר בקוטר 105 מ"מ והרכבה של מיגון סביבו; המיגון היה גבוה באזור ההוביצר וירד לקראת קצהו האחורי של תא הלחימה, בעוד הגג נותר חשוף. ייעודו של הכלי כתומ"ת איפשר את מיגונו הקל של תא הלחימה, משום שלא נועד לשרת בחזית שדה הקרב. טבילת האש של הוספה בחזית המזרחית ב-1943 הייתה מוצלחת כל כך, שהיטלר החליט להורות שכל הפאנצרים סימן 2 ישמרו לטובת המרה לווספות. בתקופת הייצור של הוספה, מפברואר 1943 ועד אמצע שנת 1944, הורכבו בסך הכל 682 כלים, בנוסף ל-158 כלים ללא תותח אשר נועדו לנשיאת תחמושת. מדיה וקבצים בנושא וספה בוויקישיתוף Achtung Panzer! AFV Database OnWar War Gamer ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
מסננת קוקטיילים

מסננת קוקטיילים (באנגלית: Strainer) היא כלי בר המשמש למניעת נפילתם של מוצקים בכלל ושל קוביות קרח בפרט מהשייקר אל הכוס בזמן המזיגה. מסננת קוקטיילים מורכבת בפתחו של השייקר ומאפשרת רק לנוזלים לעבור דרכה. ישנם 3 סוגים של מסננות קוקטיילים: מסננת ג'ולפ - מסננת קעורה בצורת כף עם חורים אותה מצמידים אל פתח השייקר. מסננת הות'ורן - מסננת שטוחה עם סליל קפיצי. מסננת מובנית - מסננת שמרכיבים על פתח של שייקר קובלר. מסננת זו נצמדת היטב ואין צורך לאבטח אותה כדי שלא תיפול. מסננת זו מגיעה עם פקק נשלף, כך שניתן לנער היטב את השייקר, לפתוח את הפקק ולמזוג את הנוזלים אל הכוס. הפקק משמש גם כמדיד לנוזלים. מדיה וקבצים בנושא מסננת קוקטיילים בוויקישיתוף הדגמת השימוש במסננת הות'ורן, באתר יו-טיוב (בעברית) ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
טרנסמדיה

טרנסמדיה הוא מונח אשר מתאר יצירת סיפור תוך שימוש ביותר מפלטפורמת תקשורת אחת. הכוונה למשל לסיפור אשר מסופר בו זמנית דרך סרטי קולנוע, אתרי אינטרנט, משחקי מחשב וסדרות טלוויזיה. הסיפור יכול להיות מסופר בכמה שלבים אשר לעיתים נגישים לקהל בו זמנית ולעיתים נבנים לאורך זמן. על מנת לקבל את התמונה המלאה על העולם או על חיי הדמויות הקהל חייב לעקוב אחרי הנרטיב לאורך פלטפורמות שונות. בטרנסמדיה, להבדיל משיווק של מוצר בצורות מדיה שונות בו זמנית, נוצר נרטיב אחיד שבו כל פיסת מידע מעשירה את המידע שנצבר לפני כן. לעומת זאת בשיווק מסורתי יותר בו עבור סדרת טלוויזיה, למשל, נוצר אתר אינטרנט אשר שם ניתן להוריד תמונות או קטעי קול מהסדרה. במקרה כזה האתר לא מוסיף לנרטיב הקיים, בעוד שבמידה שהיה מדובר בטרנסמדיה האתר היה מציע סצנות מהסדרה אשר לא שודרו בטלוויזיה ומרחיבות את עולם הסדרה. או כדוגמת יצירת משחק מחשב אשר משלים או מרחיב סיפור אשר סופר בסרט קולנוע. החלק העיקרי בטרנסמדיה הוא שיתוף הצופה בצורה פעילה. הצופה הופך למקור תוכן לכן ישנה חשיבות לסוג המדיה אשר בה נעשה שימוש ולא רק לתוכן עצמו. דוגמה לפרויקט טרנסמדיה היא יצירתו של טים קרינג, Conspiracy for Good‏. התחלת הפרויקט הייתה במשחק ולאחר מכן היו אירועים לקהל במיקומים פיזיים כגון רחובות לונדון, כאשר המשתתפים עשו שימוש נרחב במכשירי סלולר כחלק מהפעילות. המטרה הייתה לגרום לקהל ללכת אחרי התוכן ולהיות אקטיביים לניסיון למצוא את החלק הבא בפאזל של הסיפור. על פי החוקר הנרי ג'נקינס פרויקטים של טרנסמדיה מוצלחים חלקית מפני שהם מערבים את הקהל ומאפשרים לו לקחת חלק פעיל ביצירת הנרטיב. אולם, בו זמנית ג'נקינס טוען שקשה לעקוב אחרי השינויים הדינמיים של הטכנולוגיה ושל התרבות ולכן לא מנסה לעשות זאת. כתיבת מחקר תיארך זמן רב ולא ניתן לעקוב אחר השינויים הרבים והדימויים לאורך הכתיבה ולכן מאמין באיחוד. מאחד את התרבות הפופולרית האמריקאית וההשפעה על יחסי קהל- מפיק תוכן- תוכן (הסיפור עצמו) דרך מספר נקודות מבט: יוצרים המחפשים דרך ביטוי חדשה. יצירת קהילות בלתי פורמליות ללימוד על ידי מחנכים. אקטיביסטיים המחפשים להשמיע את כולם ולשנות בתחום הפוליטי. קבוצות דתיות. מנהלי פרסום. קהילות של אנשים שאוהבים סיפורים ומשחקים. ההתלכדות נעשית בשלוש דרכים שונות: מדיה: התלכדות של מספר גורמי מדיה יחדיו למטרות שונות ומשותפות. בעיקר על מנת להקל על הצורך ולהכניסו לעולם שכולו טכנולוגיה כדוגמת מדפסת המשמשת גם כסורק, מכונת צילום ומכשיר פקסמיליה. מכשירי סלולר המשמשים גם לגלישה באינטרנט ושיחות וידאו. דברים אלו גורמים לאדם לצרוך מדיות כל הזמן. התערבות השתתפותית: השפעת הצופה על עיצוב התוכן עצמו- אסתטיקת המדיה. הצופה מקבל את המידה, מעצב מחדש בצורה הנוחה לו ומפיץ כגון טוקבקים או מסר חברתי המועבר בעזרת סרטונים במדיות השונות. ספר בהפצה דיגיטלית נותן את החופש לכתוב ללא עריכה וללא מוציא לאור בעיצוב אישי וחשוב מכל, זמין לכל החפץ בכך. אינטליגנציה קולקטיבית: שיתוף אנשים בידע פרטי. ישנם מחזאים שאינם מצליחים להעלות את המחזה שכתבו ולכן מפרסמים אותו להשגת מימון ובתמורה לנתינת קרדיט, אחוזים ועוד. שילוב המדיות השונות לא "הרס" את המדיות שקדמו לו ואינו מבטל מדיה אחת את השנייה אלא כולן ביחד משיגות יחדיו את המטרה הרצויה. Jenkins, Henry, Convergence culture: where old and new media collide. New York: New York University Press, c2006. Conspiracy for Good
פוטורוסקופ

פארק פוטורוסקופ (בצרפתית: Le Parc du Futuroscope) הוא פארק שעשועים בנושא מולטימדיה, טכניקות ייצור סרטים, אור-קול, ורובוטיקה עתידית. הפארק ממוקם במחוז ויין כ-10 ק"מ צפונית לעיר פואטייה שבצרפת. בפארק בקרו 1.8 מיליון מבקרים בשנת 2010, ומעל 40 מיליון ממועד הפתיחה של הפארק ב-1987. בתחילת שנות השמונים, החליטה הוועידה הכללית של מחוז ויין להקים פארק שעשועים בנושא מולטימדיה וב-11 בדצמבר 1984 הונחה אבן פינה לפארק. הפארק נפתח לציבור ב-31 במאי 1987 עם שתי אטרקציות עיקריות ה-Kinémax (קינמקס) ו-le Pavillon du Futuroscope (שדרת הפוטורוסקופ). עד סוף שנות השמונים נפתחים אולם הקולנוע הדינמי הראשון, הקרנת סרט תלת-ממד, אולם 360° כאשר הפארק פתוח רק בתקופת הקיץ. בתחילת שנות התשעים, פארק השעשועים יחד עם התעשייה הטכנולוגית שהתפתחה לצידה התחילו לייצר הסרטים בצורה עצמאית. כאשר ב-1990 הם יצרו את הסרט ב-360° הראשון, וב-1992 את הסרט התלת־ממד הראשון. במקביל המשיך הפארק להתפתח וב-1991 הגיע המבקר המיליון, בעקבות הגידול בכמות התיירים והאטרקציות הפארק נפתח כל השנה. ב-1996 נפתח אולם ה-IMAX תלת מימד ועד לסוף האלף המשיך הפארק לפתח אטרקציות מולטימדיה שבקדמת תעשיית הסרטים. בשנת 2000 נפתחה תחנת רכבת בצמוד לפארק והנגישות לפארק גדלה. באותה שנה נפתח אולם IMAX תלת־ממדי דינמי (מכונה גם ארבע ממדי). Les Animaux du Futur (חיות העתיד) - מתקן אפל אינטראקטיבי (מבוסס Augmented reality). La Vienne Dynamique (ויין הדינמית) - סרט דינמי עם אפקטים פיזיים נוספים (קולות מכל הכיוונים, התזות מים וכדומה). Chocs Cosmiques (הלם קוסמי) - סרט במסך חצי כדור (כמו בפלנטריום). Danse avec les Robots (לרקוד עם רובוטים). מגוון סרטי IMAX, סרטים דינמיים, סרטי תלת־ממד, סרטי ארבע ממד. משחקי מחשב אינטראקטיביים. Le Mystère de la Note Bleue - מופע לילי המוקרן על מפל מים באמצע הפארק. מדיה וקבצים בנושא פוטורוסקופ בוויקישיתוף אתר האינטרנט הרשמי של פוטורוסקופ (בצרפתית) פוטורוסקופ, ברשת החברתית אקס (טוויטר) פוטורוסקופ, סרטונים בערוץ היוטיוב כתבה באתר לה-פיגרו
קרב סן מתאו

קרב סן מתאו, במסגרת מלחמת העולם הראשונה, נערך בחזית האיטלקית בין הצבא האיטלקי והצבא האוסטרו-הונגרי בפסגת ההר סן מתאו והיה הקרב שניטש במקום הגבוה ביותר בהיסטוריה הצבאית עד למלחמת קרגיל בין הודו ופקיסטן בהרי ההימליה במחוז קשמיר ב-1999. הר סן מתאו (אנ') נמצא בצפון איטליה, בחבל טרנטינו - אלטו אדיג'ה ומתנשא לגובה 3,678 מטר. בתחילת 1918 הקימו האוסטרים על פסגתו מוצב ובו תותחים שסיכנו את מעבר הצבא האיטלקי באזור. ב-13 באוגוסט 1918 כבשה יחידה אלפינית איטלקית את המוצב בהתקפת פתע. חלק מהחיילים האוסטרים נפלו בשבי והשאר נסוגו למקום נמוך יותר. כיבוש סן מתאו גרם לאוסטרים מפח נפש והם החלו לרכז כוחות להתקפת נגד. ב-13 בספטמבר 1918 פתחו האוסטרים בהפגזה כבדה על ההר ומיד לאחר מכן התקיפו 150 חיילים מהיחידה האלפינית וכבשו את ההר. התותחנים האיטלקים השיבו באש, אך בשגגה נהרגו בהפגזה גם איטלקים. עם תום הקרב נמנו לאוסטרים 17 הרוגים ולאיטלקים - עשרה. היה זה הניצחון האחרון של הצבא האוסטרו-הונגרי במלחמת העולם הראשונה. חודש לאחר מכן ניצחו האיטלקים בקרב ויטוריו ונטו והמלחמה הסתיימה. בקיץ 2004, מתחת לפסגת ההר, נתגלו גופותיהם הקפואות של שלושה חיילים אוסטרים בתוך הקרח. מדיה וקבצים בנושא קרב סן מתאו בוויקישיתוף WWI bodies are found on glacier, באתר BBC News, ‏23 באוגוסט 2004 (באנגלית)
ק.ק. זאגרב

ק.ק. זאגרב (בקרואטית: Košarkaški klub Zagreb) הייתה קבוצת כדורסל קרואטית מהעיר זאגרב. המועדון הוקם בשנת 1970 והשתתפה בליגה היוגוסלבית. ומאז עונת 1989/90 בליגה הקרואטית הבכירה. הקבוצה השתתפה לראשונה במפעל אירופאי בעונת 1992/93 בגביע קוראץ'. בעונת 2002/03 החלה להשתתף במפעל הליגה האדריאטית. בעונת 2010/11 זכתה הקבוצה לראשונה בתולדותיה באליפות הליגה הקרואטית. ובנוסף גם בגביע הקרואטי, והשלימה דאבל היסטורי למועדון. ההישג זיכה את הקבוצה בהשתתפות אוטומטית ביורוליג. בעונת 2013/14 הפסידה בגמר הגביע 86-68 לצדביטה זאגרב. הקבוצה התפרקה בשנת 2018 הליגה הקרואטית: אליפות (1): 2011 חצי גמר: 2002, 2003, 2004, 2005, 2006, 2007, 2008, 2009, 2010 גביע צ'וסיץ': זכייה (3): 2008, 2010, 2011 גמר: 2006, 2009, 2012, 2014 חצי גמר: 2002, 2004 יורוצ'לנג': רבע גמר: 2008, 2010 מדיה וקבצים בנושא ק.ק. זאגרב בוויקישיתוף אתר האינטרנט הרשמי של ק.ק. זאגרב
טוביה חטא וזיגוד מינגד

טוביה חטא וזִיגוּד מִינְגַד (לוקה) הוא פתגם ארמי שמקורו בתלמוד הבבלי, ומשמעותו: כיצד ייתכן שאדם אחד יחטא ואדם אחר ייענש? מקור הפתגם הוא בתלמוד בבלי במסכת פסחים: ”שלושה הקדוש ברוך הוא שונאן... והרואה דבר ערוה בחבירו ומעיד בו יחידי. כי הא דטוביה חטא ואתא זיגוד לחודיה ואסהיד ביה קמיה דרב פפא. נגדיה לזיגוד. אמר ליה: טוביה חטא וזיגוד מינגד? אמר ליה: אין, דכתיב: 'לא יקום עד אחד באיש' ואת לחודך אסהדת ביה - שם רע בעלמא קא מפקת ביה” (תרגום לעברית: כמו אותו מעשה שטוביה חטא ובא זיגוד לבדו והעיד בו לפני רב פפא. הלקהו [רב פפא] לזיגוד. אמר לו [זיגוד לרב פפא]: טוביה חטא וזיגוד לוקה?! אמר לו [רב פפא לזיגוד]: כן, שנאמר [דברים יט,טו] 'לֹא יָקוּם עֵד אֶחָד בְּאִישׁ [לְכָל עָו‍ֹן וּלְכָל חַטָּאת בְּכָל חֵטְא]', ואתה לבדך העדת בו - רק שם רע הוצאת עליו). רש"י מסביר שלאחר המעשה שאירע, שרב פפא העניש את זיגוד במלקות, נוצר הפתגם על פי אותו מאורע: "טוביה חטא וזיגוד מינגד?!" במסכת מכות מביא התלמוד הבבלי את הפתגם ואומר שנוהגים היו לומר פתגם זה "הכא" (כאן, כלומר בבבל), ואילו "התם" (שם, כלומר בארץ ישראל) היה נפוץ פתגם אחר, בעל משמעות דומה. בארץ ישראל היו אומרים: "שכם נסיב ומבגאי גזיר?!" כלומר: הייתכן ששכם בן חמור לקח את דינה בת יעקב לאשה וההנאה שלו, ושאר בני העיר שלא נהנו - מלו את עצמם ונצטערו?! (על פי המעשה בספר בראשית פרק ל"ד; מבגאי כאן משמעו - שם של אחד מבני העיר שכם). לסיפור מעשה זה השלכה הלכתית בנוגע לאיסור לשון הרע. מלבד העיקרון המפורש במעשה, שאסור לעד אחד להעיד על עברה שעשה אדם אחר, למדו ממנו כמה פוסקים שהמוציא שם רע על חברו - נענש במלקות, משום שעבר על איסור לשון הרע. מאידך, פוסקים אחרים טענו שזיגוד לא לקה משום שעבר על איסור לשון הרע, אלא על שעבר על האיסור להעיד עדות של עד אחד - "לא יקום עד אחד באיש". לפי הסבר זה, אדם המספר לשון הרע על חברו שלא בתורת עדות - אינו לוקה. לכל הדעות, מלקות אלה אינן מן התורה, אלא מכות מרדות (מלקות מדברי חכמים), שהרי אין מלקות מן התורה אלא בזמן שיש סנהדרין הראויה לדון דיני נפשות. אין אדם חוטא ולא לו נחום רקובר, על לשון הרע ועל הענישה עליה במשפט העברי, סיני תשכ"ב באתר דעת. תלמוד בבלי, מסכת פסחים, דף קי"ג, עמוד ב'. תלמוד בבלי, מסכת מכות, דף י"א, עמוד א' פירוש רש"י שם. רבי שלמה בן שמעון, שו"ת הרשב"ש, סימן תקי"א. רבי משה מקוצי, ספר מצוות גדול, לא תעשה רי"ג. רבי שמעון בן צמח, שו"ת התשב"ץ, חלק ב' סימן נ"ה. ספר מצוות גדול שם; שו"ת הרשב"ש שם.